title: Решение (ЕС) 2016/1543 на Европейския парламент от 28 април 2016 година относно освобождаването от отговорност във връзка с изпълнението на бюджета на Агенцията на Европейския съюз за мрежова и информационна сигурност за финансовата 2014 година

text:
               14.9.2016

               BG

               Официален вестник на Европейския съюз

               L 246/302

         РЕШЕНИЕ (ЕС) 2016/1543 НА ЕВРОПЕЙСКИЯ ПАРЛАМЕНТ
   от 28 април 2016 година
   относно освобождаването от отговорност във връзка с изпълнението на бюджета на Агенцията на Европейския съюз за мрежова и информационна сигурност за финансовата 2014 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Агенцията на Европейския съюз за мрежова и информационна сигурност за финансовата 2014 година,

               —

               като взе предвид доклада на Сметната палата относно годишните отчети на Агенцията на Европейския съюз за мрежова и информационна сигурност за финансовата 2014 година, придружен от отговора на Агенцията (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2014 година в съответствие с член 287 от Договора за функционирането на Европейския съюз,

               —

               като взе предвид препоръката на Съвета от 12 февруари 2016 г. относно освобождаването от отговорност на Агенцията във връзка с изпълнението на бюджета за финансовата 2014 година (05584/2016 – C8-0076/2016),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕС) № 526/2013 на Европейския парламент и на Съвета от 21 май 2013 г. относно Агенцията на Европейския съюз за мрежова и информационна сигурност (ENISA) и за отмяна на Регламент (ЕО) № 460/2004 (4), и по-специално член 21 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 94 и приложение V към своя правилник,

               —

               като взе предвид доклада на комисията по бюджетен контрол (A8-0098/2016),

               1.

               Освобождава от отговорност изпълнителния директор на Агенцията на Европейския съюз за мрежова и информационна сигурност във връзка с изпълнението на бюджета на Агенцията за финансовата 2014 година;

               2.

               Представя своите забележки в резолюцията по-долу;

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Агенцията на Европейския съюз за мрежова и информационна сигурност, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 409, 9.12.2015 г., стр. 223.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 165, 18.6.2013 г., стр. 41.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: Решение на Съвета от 13 март 1997 година относно сключването от името на Общността на Споразумение между Европейската общност и Съединените мексикански щати за сътрудничество по отношение на контрола на прекурсори и химически вещества, често използвани в незаконното производство на наркотици или психотропни вещества

text:
Важна правна забележка

|

31997D0184

Официален вестник n° L 077 , 19/03/1997 стр. 0022 - 0023 специално чешко издание глава 11 том 25 стр. 183  - 184 специално испанско издание глава 11 том 25 стр. 183  - 184 специално унгарско издание глава 11 том 25 стр. 183  - 184 специално литвийско издание глава 11 том 25 стр. 183  - 184 LV.ES глава 11 том 25 стр. 183  - 184 MT.ES глава 11 том 25 стр. 183  - 184 PL.ES глава 11 том 25 стр. 183  - 184 SK.ES глава 11 том 25 стр. 183  - 184 специално словенско издание глава 11 том 25 стр. 183  - 184

		19970313Решение на Съветаот 13 март 1997 годинаотносно сключването от името на Общността на Споразумение между Европейската общност и Съединените мексикански щати за сътрудничество по отношение на контрола на прекурсори и химически вещества, често използвани в незаконното производство на наркотици или психотропни вещества(97/184/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност и по-специално член 113 от него, заедно с първото изречение на член 228, параграф 2 и член 228, параграф 4 от него,като взе предвид предложението на Комисията,като има предвид, че на 25 септември 1995 г. Съветът упълномощи Комисията да договори от името на Общността споразумения относно контрола на прекурсори и химически вещества с държавите-членки на Организацията на американските държави;като има предвид, че Комисията, въз основа на това упълномощаване, приключи преговорите с Съединените мексикански щати на 25 октомври 1996;като има предвид, че е уместно Съветът да упълномощи Комисията, в консултация със специален комитет, назначен от Съвета, да одобри изменения от името на Общността, там където споразумението предвижда те да бъдат приети от Съвместната група за последваща проверка; като има предвид, че това упълномощаване трябва да бъде ограничено само до измененията на приложенията към споразумението, доколкото то касае вещества, които вече са обхванати от законодателството на Общността по отношение на прекурсорите и химическите вещества,РЕШИ:Член 1Споразумението между Европейската общност и Съединените мексикански щати за сътрудничество по отношение на контрола на прекурсори и химически вещества, често използвани в незаконното производство на наркотици или психотропни вещества, се одобрява от името на Общността.Текстът на споразумението е приложен към настоящото решение.Член 2Председателят на Съвета, от името на Общността, следва да съобщи за инструментите, предвидени в член 12, на правителството на Съединените мексикански щати [1].Член 31. Общността се представлява в Съвместната група за последваща проверка, посочена в член 9 от споразумението, от Комисията, подпомагана от представителите на държавите-членки.2. Комисията е упълномощена да одобрява от името на Общността изменения на приложенията към споразумението, приети от Съвместната група за последваща проверка чрез процедурата, постановена в член 10 от споразумението.Комисията се подпомага в тази си задача от специален комитет, определен от Съвета и натоварен с постигането на обща позиция.3. Упълномощаването, предвидено в параграф 2, е ограничено до онези вещества, които вече са обхванати от съответното законодателство на Общността по отношение на прекурсорите и химическите вещества.Член 4Настоящото решение се публикува в Официален вестник на Европейските общности.Съставено в Брюксел на 13 март 1997 година.За СъветаПредседателM. Patijn[1] Датата на влизане в сила на споразумението ще бъде публикувана в Официален вестник на Европейските общности от Генералния секретариат на Съвета.--------------------------------------------------


title: Решение на Съвета от 27 ноември 2008 г. за назначаване на трима членове на управителния съвет на Европейската агенция по химикали

text:
               16.12.2008

               BG

               Официален вестник на Европейския съюз

               C 320/4

      РЕШЕНИЕ НА СЪВЕТА

   от 27 ноември 2008 г.
   за назначаване на трима членове на управителния съвет на Европейската агенция по химикали
   (2008/C 320/02)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), и за създаване на Европейска агенция по химикали (1), и по-специално член 79 от него,
   като има предвид, че:

               (1)

               Член 79 от Регламент (ЕО) № 1907/2006 предвижда, че Съветът следва да назначи за членове на управителния съвет на Европейската агенция по химикали по един представител от всяка държава-членка.

               (2)

               С Решение от 7 юни 2007 г. (2) Съветът назначи 27 членове на управителния съвет на Европейската агенция по химикали.

               (3)

               Правителството на Финландия информира Съвета за намерението си да замени финландския представител в управителния съвет и представи кандидатура за нов представител, който следва да бъде назначен за периода до 31 май 2013 г.

               (4)

               Правителството на Латвия информира Съвета за намерението си да замени латвийския представител в управителния съвет и представи кандидатура за нов представител, който следва да бъде назначен за периода до 31 май 2011 г.

               (5)

               Правителството на Португалия информира Съвета за намерението си да замени португалския представител в управителния съвет и представи кандидатура за нов представител, който следва да бъде назначен за периода до 31 май 2011 г.,

         РЕШИ:
   Член 1
   Г-жа Pirkko KIVELÄ, с финландско гражданство, родена на 23 октомври 1953 г., се назначава за член на управителния съвет на Европейската агенция по химикалите на мястото на г-н Jukka MALM за периода от 17 декември 2008 г. до 31 май 2013 г.
   Член 2
   Г-н Armands PLĀTE, с латвийско гражданство, роден на 27 февруари 1962 г., се назначава за член на управителния съвет на Европейската агенция по химикалите на мястото на г-жа Ilze KIRSTUKA за периода от 17 декември 2008 г. до 31 май 2011 г.
   Член 3
   Г-жа Maria Fernanda SANTIAGO, с португалско гражданство, родена на 28 януари 1948 г., се назначава за член на управителния съвет на Европейската агенция по химикалите на мястото на г-н António Nuno FERNANDES GONÇALVES HENRIQUES за периода от 17 декември 2008 г. до 31 май 2011 г.
   Член 4
   Настоящото решение се публикува в Официален вестник на Европейския съюз.

      Съставенo в Брюксел на 27 ноември 2008 г.

      (1)  ОВ L 396, 30.12.2006 г., стр. 1.

      (2)  ОВ C 134, 16.6.2007 г., стр. 6.


title: Решение (ЕС) 2016/572 на Съвета от 11 април 2016 година за назначаване на заместник-член, предложен от Кралство Испания, в Комитета на регионите

text:
               13.4.2016

               BG

               Официален вестник на Европейския съюз

               L 97/11

         РЕШЕНИЕ (ЕС) 2016/572 НА СЪВЕТА
   от 11 април 2016 година
   за назначаване на заместник-член, предложен от Кралство Испания, в Комитета на регионите
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Испания,
   като има предвид, че:

               (1)

               На 26 януари 2015 г., 5 февруари 2015 г. и 23 юни 2015 г. Съветът прие решения (ЕС) 2015/116 (1), (ЕС) 2015/190 (2) и (ЕС) 2015/994 (3) за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г.

               (2)

               След изтичането на мандата на г-жа María Sol CALZADO GARCÍA се освободи едно място за заместник-член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначава се за заместник-член в Комитета на регионите за остатъка от мандата, а именно до 25 януари 2020 г.:

               —

               Sr. D. Ángel Luis SÁNCHEZ MUÑOZ, Secretario General de Acción Exterior, Junta de Andalucía.

         Член 2
   Настоящото решение влиза в сила в деня на приемането му.

      Съставено в Люксембург на 11 април 2016 година.

            За Съвета

            Председател

         M.H.P. VAN DAM

      (1)  Решение (ЕС) 2015/116 на Съвета от 26 януари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 20, 27.1.2015 г., стр. 42).

      (2)  Решение (ЕС) 2015/190 на Съвета от 5 февруари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 31, 7.2.2015 г., стр. 25).

      (3)  Решение (ЕС) 2015/994 на Съвета от 23 юни 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 159, 25.6.2015 г., стр. 70).


title: Решение на Комисията от 3 януари 2005 година за приемане на гаранция, предложена във връзка с разследване по повод заобикаляне на антидъмпинговите мерки, наложени с Регламент (ЕО) № 769/2002 на Съвета относно вноса на кумарин с произход от Китайската народна република чрез внос на кумарин, изпратен от Индия или Тайланд, независимо дали е деклариран с произход от тези страни, или не

text:
Важна правна забележка

|

32005D0003

Официален вестник n° L 001 , 04/01/2005 стр. 0015 - 0016 Официален вестник n° L 269 , 14/10/2005 стр. 0259 - 0260

		20050103Решение на Комисиятаот 3 януари 2005 годиназа приемане на гаранция, предложена във връзка с разследване по повод заобикаляне на антидъмпинговите мерки, наложени с Регламент (ЕО) № 769/2002 на Съвета относно вноса на кумарин с произход от Китайската народна република чрез внос на кумарин, изпратен от Индия или Тайланд, независимо дали е деклариран с произход от тези страни, или не(2005/3/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (EО) № 384/96 на Съвета от 22 декември 1995 г. за защита срещу дъмпингов внос на стоки от страни, които не са членки на Европейската общност [1] (наричан по-долу "основният регламент"), и по-специално член 8 от него,след консултация с Консултативния комитеткато има предвид, че:А. ПРОЦЕДУРА(1) В резултат на преразглеждане с оглед изтичане на срока на действие, с Регламент (ЕО) № 769/2002 [2], (наричан по-нататък "първоначален регламент"), Съветът наложи окончателно антидъмпингово мито от 3479 EUR за тон за вноса на кумарин, попадащ в код по КН ех 2932 2100, с произход от Китайската народна република (КНР).(2) На 24 февруари 2004 г. Комисията беше получи искане, съгласно член 13, параграф 3 на основния регламент, да образува разследване по твърдения за заобикаляне на антидъмпинговите мерки, наложени върху вноса на кумарин с произход от Китайската народна република (наричано по-нататък "искането"). Искането беше подадено от Европейския съвет за химическа промишленост (ЕСХП) (наричан по-долу "заявителят") от името на единствения производител в Общността. Искането съдържаше достатъчен prima facie доказателствен материал, за да се обоснове откриването на разследване.(3) С Регламент (ЕО) № 661/2004 [3] (наричан по-нататък "регламент за започване") Комисията започна разследване на твърденията за заобикаляне на антидъмпинговите мерки, наложени върху вноса на кумарин с произход от КНР, чрез внос на кумарин, изпратен от Индия или Тайланд, независимо дали е деклариран с произход от тези страни, или не.(4) В резултат от разследването с Регламент (ЕО) № 2272/2004 [4] Съветът разшири обхвата на антидъмпинговото мито, наложено върху вноса на кумарин с произход от Китайската народна република и върху вноса на кумарин, изпратен от Индия или Тайланд, независимо дали е деклариран с произход от тези страни, или не.Б. ГАРАНЦИЯ(5) Atlas Fine Chemicals Pvt.Ltd., съдействащ производител износител от Индия, предложи гаранция съгласно член 8, параграф 1 от основния регламент. С тази гаранция производителят износител предлага да продава в Общността кумарин, действително произвеждан в Индия, до определен горен количествен праг, съответстващ на количеството от тази стока, отговаряща на реалното производство в Индия, продавано в Общността в периода между 1 април 2003 г. и 31 март 2004 г.(6) Наред с другото, той редовно ще представя на Комисията подробна информация за своя износ в Общността, което ще ѝ позволи да контролира ефективно неговата гаранция. Освен това, предвид структурата на продажбите на това дружество, Комисията счита, че рискът от заобикаляне на приетата гаранция е ограничен.(7) Предложената гаранция, гарантира че само действително произведен в Индия кумарин ще бъде изнасян в Общността. Предвид горното беше счетено, че гаранцията ще препятства заобикалянето, и поради това е приемлива.(8) За да даде възможност на Комисията да се следи, че дружеството спазва поетата гаранция, при представяне пред компетентните митнически органи на искане за пускане в свободно обращение, извършено съобразно гаранцията, освобождаването от митото е под условие и зависи от представяне на фактура, съдържаща най-малко изброените в приложението към Регламент (ЕО) № 2272/2004 данни. Тези данни са необходими също, за да могат митническите органи да проверят с достатъчна точност дали пратките съответстват на търговските документи. При липса на такава фактура или ако тя не съответства на представената на митницата стока, ще се дължи съответното антидъмпингово мито.(9) В случай на неизпълнение или оттегляне на гаранцията е възможно да се наложи антидъмпингово мито съгласно член 8, параграфи 9 и 10 от основния регламент,ПРИЕ НАСТОЯЩОТО РЕШЕНИЕ:Член 1Приема се гаранцията, предложена от посочения по-долу производител във връзка с разследването на твърденията за заобикаляне на антидъмпинговите мерки, наложени върху вноса на кумарин с произход от КНР, чрез внос на кумарин, изпратен от Индия или Тайланд.Страна | Дружество | Допълнителен код по ТАРИК |Индия | Atlas Fine Chemicals Pvt Ltd., Debhanu Mansion, Nasik-Pune Highway, Nasik Road, MS 422101, India | А 579 |Член 2Настоящото решение влиза в сила в деня след публикуването му в Официален вестник на Европейския съюз.Съставено в Брюксел на 3 януари 2005 година.За КомисиятаPeter MandelsonЧлен на Комисията[1] ОВ L 56, 6.3.1996 г., стр. 1. Регламент, последно изменен с Регламент (ЕО) № 461/2004 (ОВ L 77, 13.3.2004 г., стр. 12).[2] ОВ L 123, 9.5.2002 г., стр. 1. Регламент, последно изменен с Регламент (EО) № 1845/2003 (ОВ L 272, 23.10.2003 г., стр. 1).[3] ОВ L 104, 8.4.2004 г., стр. 99.[4] ОВ L 396, 31.12.2004 г., стр. 18.--------------------------------------------------


title: Решение (ЕС) 2017/1219 на Комисията от 23 юни 2017 година за установяване на критерии за присъждане на екомаркировката на ЕС на промишлени и институционални перилни детергенти (нотифицирано под номер C(2017) 4245) (Текст от значение за ЕИП. )

text:
                  12.7.2017

                  BG

                  Официален вестник на Европейския съюз

                  L 180/79

            РЕШЕНИЕ (ЕС) 2017/1219 НА КОМИСИЯТА
      от 23 юни 2017 година
      за установяване на критерии за присъждане на екомаркировката на ЕС на промишлени и институционални перилни детергенти

            (нотифицирано под номер C(2017) 4245)

      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 66/2010 на Европейския парламент и на Съвета от 25 ноември 2009 г. относно екомаркировката на ЕС (1), и по-специално член 8, параграф 2 от него,
      след консултация със Съвета по екомаркировка на Европейския съюз,
      като има предвид, че:

                  (1)

                  Съгласно Регламент (ЕО) № 66/2010 екомаркировката на ЕС може да се присъжда на продукти, които през целия си жизнен цикъл имат намалено въздействие върху околната среда.

                  (2)

                  В Регламент (ЕО) № 66/2010 е предвидено да се определят специални критерии за екомаркировката на ЕС за всяка група продукти.

                  (3)

                  С Решение 2012/721/ЕС на Комисията (2) бяха определени екологичните критерии и свързаните с тях изисквания за оценка и проверка на промишлени и институционални перилни детергенти, валидни до 14 ноември 2016 г.

                  (4)

                  С цел да се отчетат съвременните тенденции на пазара и иновациите в последващия период, се счита за целесъобразно да се установи преразгледан набор от екологични критерии за тази продуктова група.

                  (5)

                  Преразгледаните критерии, както и съответните изисквания за оценка и проверка, следва да бъдат валидни за период от шест години, считано от датата на нотифициране на настоящото решение, като се вземе предвид иновационният цикъл за тази група продукти. Посочените критерии имат за цел да популяризират продукти, които имат намалено въздействие върху водните екосистеми, съдържат намалено количество опасни вещества, постигат търсения с тях резултат при препоръчаните температури и способстват за минимализирането на отпадъците чрез наличието на по-малко опаковки.

                  (6)

                  От съображения за правна сигурност Решение 2012/721/ЕС следва да бъде отменено.

                  (7)

                  Следва да бъде предоставен преходен период за производителите, на чиито продукти е присъдена екомаркировката на ЕС за промишлени и институционални перилни детергенти въз основа на критериите, определени в Решение 2012/721/ЕС, така че те да разполагат с достатъчно време, за да приспособят своите продукти към преразгледаните критерии и изисквания.

                  (8)

                  Предвидените в настоящото решение мерки са в съответствие със становището на Комитета, създаден съгласно член 16 от Регламент (ЕО) № 66/2010,

            ПРИЕ НАСТОЯЩОТО РЕШЕНИЕ:
      Член 1
      Групата продукти „промишлени и институционални перилни детергенти“ включва перилни детергенти, които попадат в обхвата на Регламент (ЕО) № 648/2004 на Европейския парламент и на Съвета (3) и които се търгуват и са предвидени за употреба от специализиран персонал индустриални и институционални сгради.
      Тази група продукти включва многокомпонентни системи, състоящи се от повече от един компонент за съставянето на цялостен детергент, или програма за пране за автоматична дозираща система. Многокомпонентните системи могат да включват повече продукти, като например омекотители за дрехи, препарати за отстраняване на петна и подобрители на изплакването, като те се изпитват като цяло.
      Тази продуктова група не включва продукти, които създават текстилни характеристики, като например свойство за незадържане на вода, водоустойчивост или забавяне на горенето. Освен това тази група продукти не включва продукти, които се дозират чрез носители като детергентни листа, тъкани или други материали, нито помощните почистващи средства, използвани без последващо изпиране, като например препарати за отстраняване на петна по килими и мебелна тапицерия.
      Перилните детергенти за домакинските перални машини са изключени от обхвата на тази група продукти.
      Член 2
      За целите на настоящото решение се прилагат следните определения:

                  1)

                  „входящи вещества“ означава вещества, добавени умишлено, както и странични продукти и онечиствания от суровини, които са в крайната формулировка на продукта (включително водоразтворимо фолио, ако е използвано);

                  2)

                  „първична опаковка“ означава:

                              а)

                              за единични дози в опаковка, която е предвидено да се отстранява преди употреба — обвивката на индивидуалната доза и опаковката, която е предвидено да представлява най-малката единица стока за продажба на крайния ползвател или потребител на мястото на покупката, включително етикета, когато е приложимо;

                              б)

                              за всички други типове продукти — опаковката, предвидена така, че да представлява най-малката единица стока за продажба на крайния ползвател или потребител на мястото на покупката, включително етикета, когато е приложимо;

                  3)

                  „микропластмаси“ означава частици с размер под 5 mm от неразтворима макромолекулна пластмаса, получена чрез един от следните процеси:

                              а)

                              процес на полимеризация, като например полиадиция, поликондензация или друг сходен процес, при който се използват мономери или други изходни вещества;

                              б)

                              химическа промяна на естествени или синтетични макромолекули;

                              в)

                              микробна ферментация;

                  4)

                  „наноматериал“ означава естествен, съпътстващ или произведен материал, съдържащ частици в необвързано състояние или под формата на агрегат или агломерат, при което външният размер в едно или повече измерения на поне 50 % от общия брой частици е в обхвата 1—100 nm (4).

            Член 3
      За да получи екомаркировката на ЕС съгласно Регламент (ЕО) № 66/2010, даден перилен детергент спада към групата продукти „промишлени и институционални перилни детергенти“, определена в член 1 от настоящото решение, и удовлетворява критериите, както и съответните изисквания за оценяване и удостоверяване, определени в приложението.
      Член 4
      Критериите за групата продукти „промишлени и институционални перилни детергенти“ и свързаните с тях изисквания за оценка и проверка, са валидни шест години, считано от датата на нотифициране на настоящото решение.
      Член 5
      За административни цели кодовият номер на групата продукти „промишлени и институционални перилни детергенти“ е „039“.
      Член 6
      Решение 2012/721/ЕС се отменя.
      Член 7
      1.   Чрез дерогация от член 6 заявленията за присъждане на екомаркировката на ЕС на продукти, попадащи в групата продукти „промишлени и институционални перилни детергенти“, които са подадени преди датата на нотифициране на настоящото решение, се оценяват в съответствие с условията, определени в Решение 2012/721/ЕС.
      2.   Заявленията за присъждане на знака за екомаркировка на ЕС на продукти, попадащи в групата продукти „промишлени и институционални перилни детергенти“, които са подадени в срок от два месеца от датата на нотифициране на настоящото решение, могат да се основават на критериите, формулирани в Решение 2012/721/ЕС, или на критериите, формулирани в настоящото решение. Тези заявления се оценяват в съответствие с критериите, на които се основават.
      3.   Лицензите за екомаркировка на ЕС, предоставени в съответствие с критериите, определени в Решение 2012/721/ЕС, могат да се използват в продължение на 12 месеца след датата на нотифициране на настоящото решение.
      Член 8
      Адресати на настоящото решение са държавите членки.

         Съставено в Брюксел на 23 юни 2017 година.

               За Комисията

            Karmenu VELLA

               Член на Комисията

         (1)  ОВ L 27, 30.1.2010 г., стр. 1.

         (2)  Решение 2012/721/ЕС на Комисията от 14 ноември 2012 г. за установяване на екологични критерии за присъждане на екомаркировката на ЕС за промишлени и институционални перилни детергенти (ОВ L 326, 24.11.2012 г., стр. 38).

         (3)  Регламент (ЕО) № 648/2004 на Европейския парламент и на Съвета от 31 март 2004 г. относно детергентите (ОВ L 104, 8.4.2004 г., стр. 1).

         (4)  Препоръка на Комисията 2011/696/ЕС от 18 октомври 2011 г. относно определението за наноматериали (ОВ L 275, 20.10.2011 г., стр. 38).

         ПРИЛОЖЕНИЕ

            РАМКОВИ РАЗПОРЕДБИ

            КРИТЕРИИ ЗА ЕКОМАРКИРОВКА НА ЕС

            Критерии за присъждане на екомаркировката на ЕС за промишлени и институционални перилни детергенти

         КРИТЕРИИ

                     1.

                     Токсичност за водни организми

                     2.

                     Биоразградимост

                     3.

                     Устойчиво снабдяване с палмово масло, масло от палмови ядки и техните производни

                     4.

                     Изключени и ограничени вещества

                     5.

                     Опаковка

                     6.

                     Годност за употреба

                     7.

                     Автоматична система за дозировка

                     8.

                     Информация за потребителя

                     9.

                     Информация, отбелязана на екомаркировката на ЕС

               ОЦЕНКА И ПРОВЕРКА
         а)   Изисквания

         В рамките на всеки критерий са посочени съответните специални изисквания за оценка и проверка.
         Когато от заявителя се изисква да представи пред компетентните органи декларации, документация, анализи, протоколи от изпитвания или други доказателства за съответствие с критериите, те могат да произлизат от заявителя и/или от неговия(те) доставчик(ци), според случая.
         Компетентните органи отдават предпочитание на свидетелствата, които са издадени от органи, акредитирани съгласно съответния хармонизиран стандарт за лабораториите за изпитване и калибриране, както и на проверките от органи, които са акредитирани съгласно съответния хармонизиран стандарт за органи, сертифициращи продукти, процеси и услуги. Акредитацията се извършва в съответствие с Регламент (ЕО) № 765/2008 на Европейския парламент и на Съвета (1).
         Когато е целесъобразно, могат да бъдат използвани методи на изпитване, различни от посочените за даден критерий, в случай че компетентният орган, разглеждащ заявлението, ги приеме за еквивалентни.
         Когато е целесъобразно, компетентните органи могат да изискат придружаваща документация и да извършват независими проверки или посещения на място.
         Предварително условие е продуктът да отговаря на всички приложими законови изисквания на държавата или държавите, на чийто пазар е предназначен да бъде предлаган. Заявителят трябва да декларира, че продуктът удовлетворява това изискване.
         Списъкът с базата данни на съставките на детергентите (списъкът DID), който е на разположение на уебсайта за екомаркировката на ЕС, съдържа най-използваните входящи вещества във формулировката на детергентите и козметичните продукти. Този списък се използва за получаване на данни за изчисляването на критичния обем на разреждане (CDV) и за оценката на биоразградимостта на входящите вещества. По отношение на веществата, които не са включени в списъка DID, са дадени указания за това как да се изчисляват или екстраполират съответните данни.
         Списък на всички входящи вещества се предоставя на компетентния орган, като се посочва търговското наименование (ако има такова), химичното наименование, CAS номер, DID номер, входящото количество, функцията и формата, налични във формулировката на крайния продукт (включително водоразтворимо фолио, ако се използва).
         Посочват се консервантите, ароматизиращите вещества и оцветителите, независимо от концентрацията им. Други входящи вещества се посочват при концентрация от 0,010 % тегловни или над нея.
         Всички входящи вещества, налични под формата на наноматериали, се посочват ясно в списъка с думата „нано“ в скоби.
         За всяко включено в списъка входящо вещество се предоставят информационни листове за безопасност (ИЛБ) в съответствие с Регламент (ЕО) № 1907/2006 на Европейския парламент и на Съвета (2). Когато няма ИЛБ за дадено вещество, тъй като то е част от смес, заявителят предоставя ИЛБ за сместа.
         б)   Измервателни прагове

         Спазването на екологичните критерии се изисква за всички входящи вещества, както е указано в таблица 1.

            Таблица 1

            Прагови равнища, приложими за входящи вещества по критерий за промишлени и институционални перилни детергенти (тегловни проценти)

                     Наименование на критерия

                     Повърхностноактивни вещества

                     Консерванти

                     Оцветителни агенти

                     Ароматизиращи вещества

                     Други (напр. ензими)

                     Токсичност за водни организми

                     ≥ 0,010

                     без ограничения (*1)

                     без ограничения (*1)

                     без ограничения (*1)

                     ≥ 0,010

                     Биоразградимост

                     Повърхностноактивни вещества

                     ≥ 0,010

                     Не се прилага

                     Не се прилага

                     Не се прилага

                     Не се прилага

                     Органични вещества

                     ≥ 0,010

                     без ограничения (*1)

                     без ограничения (*1)

                     без ограничения (*1)

                     ≥ 0,010

                     Устойчиво снабдяване с палмово масло

                     ≥ 0,010

                     Не се прилага

                     Не се прилага

                     Не се прилага

                     ≥ 0,010

                     Изключени или ограничени вещества

                     Посочени изключени и ограничени вещества

                     без ограничения (*1)

                     без ограничения (*1)

                     без ограничения (*1)

                     без ограничения (*1)

                     без ограничения (*1)

                     Опасни вещества

                     ≥ 0,010

                     ≥ 0,010

                     ≥ 0,010

                     ≥ 0,010

                     ≥ 0,010

                     SVHC (вещества, пораждащи сериозно безпокойство)

                     без ограничения (*1)

                     без ограничения (*1)

                     без ограничения (*1)

                     без ограничения (*1)

                     без ограничения (*1)

                     Ароматизиращи вещества

                     Не се прилага

                     Не се прилага

                     Не се прилага

                     без ограничения (*1)

                     Не се прилага

                     Консерванти

                     Не се прилага

                     без ограничения (*1)

                     Не се прилага

                     Не се прилага

                     Не се прилага

                     Оцветителни агенти

                     Не се прилага

                     Не се прилага

                     без ограничения (*1)

                     Не се прилага

                     Не се прилага

                     Ензими

                     Не се прилага

                     Не се прилага

                     Не се прилага

                     Не се прилага

                     без ограничения (*1)

               РЕФЕРЕНТНА ДОЗА
         Следната доза се приема за референтна доза за изчисленията с цел документиране на съответствието с критериите за екомаркировка на ЕС и за изпитване на миещите свойства:
         Най-високата доза, препоръчана от производителя за изпиране на един килограм сухо пране (посочено в g/kg пране или в ml/kg пране) за три степени на замърсяване (леко, средно и силно) и твърдост на водата (мека, средна или твърда).
         Всички продукти в многокомпонентна система са включени в дозата при най-неблагоприятния случай, когато се правят оценки на критериите.

            Примери за степента на замърсяване

                     Замърсяване

                     Степен на замърсяване

                     Лека

                     Хотели: спално бельо, кувертюри и хавлии и др. (хавлиите могат да се считат за силно замърсени)
                     Кърпи за избърсване на ръце във вид на руло

                     Средна

                     Работно облекло: институции/магазини/услуги и др.
                     Ресторанти: покривки, салфетки и др.
                     Парцали и изтривалки

                     Силна

                     Работно облекло: промишленост/кухни/месарници и др.
                     Кухненски текстил: кърпи, кърпи за съдове и др.
                     Институции като болнични заведения: спално бельо, кувертюри, чаршафи с ластик, облекло за пациенти, лекарски престилки или халати и др.

            Оценка и проверка: заявителят предоставя етикета на продукта или листовката с инструкции за потребителя, съдържаща инструкции за дозиране.

            Критерий 1 — Токсичност за водни организми

         Критичният обем на разреждане (CDVchronic) на продукта не трябва да надхвърля следните гранични стойности за референтната доза.

                     Мека вода (< 1,5 mmol CaCO3/l)
                     (l/kg пране)

                     Степен на замърсяване
                     Тип продукт

                     Лека

                     Средна

                     Силна

                     Прах

                     30 000

                     40 000

                     50 000

                     Течност

                     50 000

                     60 000

                     70 000

                     Многокомпонентна система

                     50 000

                     70 000

                     90 000

                     Средно твърда вода (1,5 — 2,5 mmolCaCO3/l)
                     (l/kg пране)

                     Степен на замърсяване
                     Тип продукт

                     Лека

                     Средна

                     Силна

                     Прах

                     40 000

                     60 000

                     80 000

                     Течност

                     60 000

                     75 000

                     90 000

                     Многокомпонентна система

                     60 000

                     80 000

                     100 000

                     Твърда вода (> 2,5 mmol CaCO3/l)
                     (l/kg пране)

                     Степен на замърсяване
                     Тип продукт

                     Лека

                     Средна

                     Силна

                     Прах

                     50 000

                     75 000

                     90 000

                     Течност

                     75 000

                     90 000

                     120 000

                     Многокомпонентна система

                     75 000

                     100 000

                     120 000

            Оценка и проверка: заявителят предоставя изчислението на CDVchronic на продукта. На уебсайта за екомаркировката на ЕС е предоставена електронна таблица за изчисляването на стойността на CDVchronic.
         CDVchronic се изчислява за всички входящи вещества (i) в продукта, като се използва следното уравнение:

         където:

                     дозировка(i)

                     :

                     тегло (g) на веществото (i) в референтната доза;

                     DF(i)

                     :

                     коефициент на разграждане за веществото (i);

                     TFchronic(i)

                     :

                     коефициент на хронична токсичност на веществото (i).

               Стойностите на DF(i) and TFchronic(i) се посочват в най-актуалната част А на списъка DID. Ако входящото вещество не е включено в част А, заявителят прави оценка на стойностите, като използва подхода, описан в част Б от посочения списък, и приложи съответната документация.
         Поради разграждането на някои вещества в процеса на измиване, за следните вещества се прилагат отделни правила:

                     —

                     водороден пероксид (H2O2) — не се включва в изчислението на CDV;

                     —

                     пероцетна киселина — включва се в изчислението като „оцетна киселина“.

            Критерий 2 — Биоразградимост

         а)   Биоразградимост на повърхностноактивни вещества

         Всички повърхностноактивни вещества трябва да са лесно разградими (аеробно).
         Всички повърхностноактивни вещества, класифицирани като опасни за водната среда: категория 1 (H400) остра опасност или категория 3 (H412) хронична опасност в съответствие с Регламент (ЕО) № 1272/2008 на Европейския парламент и на Съвета (3) освен това трябва да бъдат анаеробно биоразградими.
         б)   Биоразградимост на органични съединения

         Съдържанието на органични вещества в продукта, които са аеробно небиоразградими (т.е. които не са лесно биоразградими — not readily biodegradable, aNBO) и/или анаеробно небиоразградими (anNBO) не трябва да надхвърлят следните гранични стойности за референтната доза:

                        aNBO (g/kg пране)

                                 Мека вода (< 1,5 mmol CaCO3/l)

                                 Степен на замърсяване
                                 Тип продукт

                                 Лека

                                 Средна

                                 Силна

                                 Прах

                                 0,70

                                 1,10

                                 1,40

                                 Течност

                                 0,50

                                 0,60

                                 0,70

                                 Многокомпонентна система

                                 1,25

                                 1,75

                                 2,50

                                 Средно твърда вода (1,5 — 2,5 mmolCaCO3/l)

                                 Степен на замърсяване
                                 Тип продукт

                                 Лека

                                 Средна

                                 Силна

                                 Прах

                                 1,10

                                 1,40

                                 1,75

                                 Течност

                                 0,60

                                 0,70

                                 0,90

                                 Многокомпонентна система

                                 1,75

                                 2,50

                                 3,75

                                 Твърда вода (> 2,5 mmol CaCO3/l)

                                 Степен на замърсяване
                                 Тип продукт

                                 Лека

                                 Средна

                                 Силна

                                 Прах

                                 1,40

                                 1,75

                                 2,20

                                 Течност

                                 0,70

                                 0,90

                                 1,20

                                 Многокомпонентна система

                                 2,50

                                 3,75

                                 4,80

                        anNBO (g/kg пране)

                                 Мека вода (< 1,5 mmol CaCO3/l)

                                 Степен на замърсяване
                                 Тип продукт

                                 Лека

                                 Средна

                                 Силна

                                 Прах

                                 0,70

                                 1,10

                                 1,40

                                 Течност

                                 0,50

                                 0,60

                                 0,70

                                 Многокомпонентна система

                                 1,25

                                 1,75

                                 2,50

                                 Средно твърда вода (1,5 — 2,5 mmol CaCO3/l)

                                 Степен на замърсяване
                                 Тип продукт

                                 Лека

                                 Средна

                                 Силна

                                 Прах

                                 1,10

                                 1,40

                                 1,75

                                 Течност

                                 0,60

                                 0,70

                                 0,90

                                 Многокомпонентна система

                                 1,75

                                 2,50

                                 3,75

                                 Твърда вода (> 2,5 mmol CaCO3/l)

                                 Степен на замърсяване
                                 Тип продукт

                                 Лека

                                 Средна

                                 Силна

                                 Прах

                                 1,40

                                 1,75

                                 2,20

                                 Течност

                                 0,70

                                 0,90

                                 1,20

                                 Многокомпонентна система

                                 2,50

                                 3,75

                                 4,80

            Оценка и проверка: заявителят предоставя документация за разградимостта на повърхностноактивните вещества, както и изчислението на aNBO и на anNBO за продукта. На уебсайта за екомаркировката на ЕС е предоставена електронна таблица, която да се използва за изчисляването на стойността на aNBO и на anNBO.
         Както за разградимостта на повърхностноактивни вещества, така и за стойностите на aNBO и anNBO за органични съединения, се прави препратка към най-актуалния списък DID.
         За входящи вещества, които не са включени в част А от списъка DID, се предоставя съответната информация, получена от литературни или други източници, или подходящи резултати от изпитвания, показващи, че съответните вещества са аеробно и анаеробно биоразградими, както е описано в част Б от посочения списък.
         При липсата на документация за разградимост дадено входящо вещество, различно от повърхностноактивно вещество, може да бъде освободено от изискването за анаеробна разградимост, ако е изпълнена една от следните три алтернативи:

                     1)

                     лесно разградимо е и има ниска адсорбция (A < 25 %);

                     2)

                     лесно разградимо е и има висока десорбция (D > 75 %);

                     3)

                     лесно разградимо е и небиоакумулиращо (4).

               Провежда се изпитване за адсорбция/десорбция в съответствие с насока 106 на ОИСР.

            Критерий 3 — Устойчиво снабдяване с палмово масло, масло от палмови ядки и техните производни

         Входящите вещества, използвани в продуктите, които са получени от палмово масло или масло от палмови ядки, трябва да са с произход от насаждения, които отговарят на изискванията на схема за сертифициране за устойчива продукция, създадена въз основата на организации с няколко заинтересовани страни, които имат множество членове, включително НПО, промишлеността и държавата, и които обръщат внимание на въпросите, свързани с въздействието върху околната среда, включително върху почвата, биоразнообразието, запасите от органичен въглерод и опазването на природните ресурси.

            Оценка и проверка: Заявителят предоставя данни посредством сертификати на трета страна и система за проследяване на това, че палмовото масло и маслото от палмови ядки, използвани при производството на входящите вещества, произхождат от насаждения, които са обработвани съгласно принципите на устойчивото развитие.
         Приетите сертификати включват тези по схемата Roundtable for Sustainable Palm Oil (RSPO) (със запазване на идентичността (identity preserved), с разделно третиране на сертифицирани и несертифицирани масла (segregated) и със смесване на сертифицирани и несертифицирани масла (mass balance) или всяка равностойна или по-строга схема за устойчиво развитие
         За химичните производни на палмовото масло и маслото от палмови ядки е допустимо да се докаже устойчивост чрез системи с търгуеми сертификати като GreenPalm или равностойни на тях, като се предоставят декларираните суми по годишния доклад за напредъка (Annual Communications of Progress (ACOP) на предоставени и изкупени сертификати GreenPalm по време на последния годишен търговски период.

            Критерий 4 — Изключени и ограничени вещества

         а)   Конкретни изключени и ограничени вещества

         i)   Изключени вещества

         Веществата, посочени по-долу, не трябва да се включват във формулировката на продукта, независимо от тяхната концентрация:

                     —

                     алкилфенолетоксилати (APEO) и други производни на алкилфеноли;

                     —

                     атранол;

                     —

                     хлороатранол;

                     —

                     диетилентриаминпентаоцетна киселина (DTPA);

                     —

                     етилендиаминтетраоцетна киселина (EDTA) и нейните соли;

                     —

                     формалдехид и изпускащи формалдехид продукти (напр. 2-бромо-2-нитропропан-1,3-диол, 5-бромо-5-нитро-1,3-диоксан, натриев хидроксилметилглицинат, диазолидинилуреа), с изключение на онечистванията на формалдехид в повърхностноактивни вещества на базата на химията на полиалкокси съединенията в концентрация до 0,010 % тегловни във входящото вещество;

                     —

                     глутаралдехид;

                     —

                     хидроксиизохексил-3-циклохексенкарбоксалдехид (HICC);

                     —

                     микропластмаси;

                     —

                     наносребро;

                     —

                     нитромускуси и полициклични мускуси;

                     —

                     перфлуорни алкилати;

                     —

                     родамин B;

                     —

                     четвъртични амониеви соли, които не са лесно биоразградими;

                     —

                     реактивни хлорни съединения;

                     —

                     триклозан;

                     —

                     3-йодо-2-пропинилов бутилкарбамат.

            Оценка и проверка: заявителят предоставя подписана декларация за съответствие, придружена от декларации от доставчиците, ако е целесъобразно, с които се потвърждава, че изброените в списъка вещества не са включени във формулировката на продукта, независимо от тяхната концентрация.
         ii)   Ограничени вещества

         Веществата, посочени по-долу, не трябва да се включват във формулировката на продукта с концентрация, която е над указаната:

                     —

                     2-метил-2Н-изотиазол-3-он: 0,0050 % тегловни;

                     —

                     1,2-бензизотиазол-3(2Н)-он: 0,0050 % тегловни;

                     —

                     2-метил-5-хлоро-4-изотиазолин-3-он/2-метил-4-изотиазолин-3-он: 0,0015 % тегловни.

               Общото съдържание на фосфор (P), изчислено като елементарен P, се ограничава до:

                     —

                     0,50 g/kg за леко замърсено пране;

                     —

                     1,00 g/kg за средно замърсено пране;

                     —

                     1,50 g/kg за силно замърсено пране.

               Ароматизиращите вещества, обвързани с изискването за деклариране, предвидено в Регламент (ЕО) № 648/2004, не трябва да присъстват в количества ≥ 0,010 % тегловни за вещество.

            Оценка и проверка:

         Заявителят предоставя следните документи:

                     а)

                     ако се използват изотиазолинони — подписана декларация за съответствие, подкрепена от декларации от доставчици, ако е целесъобразно, в които се потвърждава, че съдържанието на използваните изотиазолинони е равно или по-ниско от определените гранични стойности;

                     б)

                     подписана декларация за съответствие, подкрепена от декларации от доставчици, ако е целесъобразно, в които се потвърждава, че общото количество на елементарен Р е равно или по-ниско от определените гранични стойности. Декларацията се придружава от изчисленията на общото съдържание на Р в продукта;

                     в)

                     подписана декларация за съответствие, подкрепена от декларации или документация от доставчици, ако е целесъобразно, в която се потвърждава, че ароматизиращите вещества, обвързани с изискването за деклариране, предвидено в Регламент (ЕО) № 648/2004, не присъстват над определените гранични стойности.

               б)   Опасни вещества

         i)   Краен продукт

         Крайният продукт не трябва да се класифицира и етикетира като остро токсичен, специфично токсичен за определени органи, респираторен или кожен сенсибилизатор, канцерогенен, мутагенен или токсичен за репродукцията, нито опасен за водната околна среда, както е определено в приложение I към Регламент (ЕО) № 1272/2008 и в съответствие със списъка в таблица 2, с изключение на посоченото по-долу:

                     —

                     продукти, съдържащи пероцетна киселина и водороден пероксид, използвани като средство за избелване, могат да бъдат класифицирани и етикетирани като опасни за водната околна среда [категория 1 (H410) хронична опасност, категория 2 (H411) хронична опасност или категория 3 (H412) хронична опасност], ако наличието на посочените вещества е основание за класифицирането и етикетирането.

               ii)   Входящи вещества

         Продуктът не трябва да съдържа входящи вещества в пределна концентрация, чиито стойности са равни на или по-високи от 0,010 % тегловни в крайния продукт, които отговарят на критериите за класифициране като токсични, опасни за водната среда, респираторни или кожни сенсибилизатори, канцерогенни, мутагенни или токсични за репродукцията в съответствие с приложение I към Регламент (ЕО) № 1272/2008 и в съответствие със списъка в таблица 2.
         Когато са дефинирани по-строго, общите или специфичните пределни концентрации, определени в съответствие с член 10 от Регламент (ЕО) № 1272/2008, имат предимство.

            Таблица 2

            Ограничения по отношение на класовете на опасност и тяхната категоризация

                     Остра токсичност

                     Категории 1 и 2

                     Категория 3

                     H300 Смъртоносен при поглъщане

                     H301 Токсичен при поглъщане

                     H310 Смъртоносен при контакт с кожата

                     H311 Токсичен при контакт с кожата

                     H330 Смъртоносен при вдишване

                     H331 Токсичен при вдишване

                     H304 Може да бъде смъртоносен при поглъщане и навлизане в дихателните пътища

                     EUH070 Токсичен при контакт с очите

                     Специфична токсичност за определени органи

                     Категория 1

                     Категория 2

                     H370 Причинява увреждане на органите

                     H371 Може да причини увреждане на органите

                     H372 Причинява увреждане на органите при продължителна или повтаряща се експозиция

                     H373 Може да причини увреждане на органи при продължителна или повтаряща се експозиция

                     Респираторна или кожна сенсибилизация

                     Категория 1A/1

                     Категория 1B

                     H317 Може да предизвика алергична кожна реакция

                     H317 Може да предизвика алергична кожна реакция

                     H334 Може да причини алергични или астматични симптоми или затруднения с дишането при вдишване

                     H334 Може да причини алергични или астматични симптоми или затруднения с дишането при вдишване

                     Канцерогенни, мутагенни или токсични за репродукцията свойства

                     Категории 1A и 1B

                     Категория 2

                     H340 Може да причини генетични дефекти

                     H341 Предполага се, че причинява генетични дефекти

                     H350 Може да причини рак

                     H351 Предполага се, че причинява рак

                     H350i Може да причини рак при вдишване

                     H360F Може да увреди оплодителната способност

                     H361f Предполага се, че уврежда оплодителната способност

                     H360D Може да увреди плода

                     H361d Предполага се, че уврежда плода

                     H360FD Може да увреди оплодителната способност Може да увреди плода

                     H361fd Предполага се, че уврежда оплодителната способност Предполага се, че уврежда плода

                     H360Fd Може да увреди оплодителната способност Предполага се, че уврежда плода

                     H362 Може да бъде вреден за кърмачета

                     H360Df Може да увреди плода Предполага се, че уврежда оплодителната способност

                     Опасно за водната околна среда

                     Категории 1 и 2

                     Категории 3 и 4

                     H400 Силно токсичен за водните организми

                     H412 Вреден за водните организми, с дълготраен ефект

                     H410 Силно токсичен за водните организми, с дълготраен ефект

                     H413 Може да причини дълготрайни последици за водните организми

                     H411 Токсичен за водните организми, с дълготраен ефект

                     Опасен за озоновия слой

                     H420 Опасен за озоновия слой

               Този критерий не се прилага за входящи вещества, попадащи в обхвата на член 2, параграф 7, букви а) и б) от Регламент (ЕО) № 1907/2006, в който се определят критериите за освобождаване на вещества от приложения IV и V към същия регламент от изискванията за регистрация, за потребители надолу по веригата и за оценка. С цел да се определи дали това изключение се прилага, заявителят проучва внимателно всяко входящо вещество с концентрация над 0,010 % тегловни.
         Веществата и смесите, включени в таблица 3, са освободени от критерий 4, буква б), точка ii).

            Таблица 3

            Вещества, подлежащи на дерогация

                     Вещество

                     Предупреждение за опасност

                     Повърхностноактивни вещества

                     H400 Силно токсичен за водните организми

                     H412 Вреден за водните организми, с дълготраен ефект

                     Субтилизин

                     H400 Силно токсичен за водните организми

                     H411 Токсичен за водните организми, с дълготраен ефект

                     Ензими (*2)

                     H317 Може да предизвика алергична кожна реакция

                     H334 Може да причини алергични или астматични симптоми или затруднения с дишането при вдишване

                     Ε-фталимидо-перокси-хексанова киселина (PAP), използвана като средство за избелване в максимална концентрация 0,6 g/kg пране

                     H400 Силно токсичен за водните организми

                     H412 Вреден за водните организми, с дълготраен ефект

                     Пероцетна киселина/водороден пероксид като средство за избелване

                     H400 Силно токсичен за водните организми

                     H410 Силно токсичен за водните организми, с дълготраен ефект

                     H412 Вреден за водните организми, с дълготраен ефект

                     NTA като онечистване в MGDA и в GLDA (*3)

                     H351: Предполага се, че причинява рак

            Оценка и проверка: заявителят доказва съответствие с този критерий за крайния продукт и за всяко входящо вещество, присъстващо в концентрация, по-голяма от 0 010 % тегловни в крайния продукт. Заявителят предоставя подписана декларация за съответствие, придружена от декларации от доставчици, ако е целесъобразно, или ИЛБ, в който се потвърждава, че нито едно от тези вещества не отговаря на критериите за класифициране с едно или повече предупреждения за опасност, изброени в таблица 2 във формата(ите) или агрегатното(ите) състояние(я), в които те присъстват в продукта.
         За веществата, посочени в приложения IV и V към Регламент (ЕО) № 1907/2006, които са освободени от задълженията за регистриране по член 2, параграф 7, букви а) и б) от посочения регламент, е достатъчна декларация в този смисъл от страна на заявителя.
         Заявителят предоставя подписана декларация за съответствие, придружена от декларации от доставчици, ако е целесъобразно, или ИЛБ, в който се потвърждава присъствието на входящи вещества, които изпълняват условията за дерогация.
         в)   Вещества, пораждащи сериозно безпокойство (ВПСБ)

         Крайният продукт не трябва да съдържа входящи вещества, които са идентифицирани в съответствие с процедурата, описана в член 59, параграф 1 от Регламент (ЕО) № 1907/2006, по която се установява списъкът с кандидат-вещества, пораждащи сериозно безпокойство.

            Оценка и проверка: заявителят предоставя подписана декларация за съответствие, придружена от декларации от доставчиците си, ако е целесъобразно, или ИЛБ, в който се потвърждава, че няма наличие на нито едно от кандидат-веществата от списъка.
         При подаване на заявлението се прави позоваване на най-актуалния списък с вещества, идентифицирани като пораждащи сериозно безпокойство.
         г)   Ароматизиращи вещества

         Всички входящи вещества, добавяни към продукта като ароматизираща съставка, се произвеждат и обработват в съответствие с правилника на Международната асоциация по ароматите (IFRA), на разположение на http://www.ifraorg.org (5). Производителят трябва да спазва препоръките в стандартите на IFRA за забрана, ограничена употреба и специфични критерии за чистота на веществата.

            Оценка и проверка: доставчикът или производителят на ароматизиращите вещества, според случая, предоставя подписана декларация за съответствие.
         д)   Консерванти

                     i)

                     Продуктът може да включва консерванти само с цел запазване на продукта и само в дозата, подходяща за тази цел. Това не се отнася за повърхностноактивните вещества, които могат да имат и биоцидни свойства.

                     ii)

                     Продуктът може да съдържа консерванти при условие че те не са биоакумулиращи. Даден консервант не се счита за биоакумулиращ при BCF < 100 или logKow < 3,0. Ако са налични стойностите както на BCF, така и на logKow, се използва най-високата измерена стойност на BCF.

                     iii)

                     Забранено е да се твърди или внушава върху опаковката или по какъв да е друг начин, че продуктът има антимикробно или дезинфекциращо действие.

            Оценка и проверка: заявителят предоставя подписана декларация за съответствие, придружена от декларации от доставчиците, ако е целесъобразно, заедно с ИЛБ за който и да било добавен консервант, както и информация за неговите стойности на BCF и/или log Kow. Заявителят предоставя също и образец на опаковката.
         е)   Оцветителни агенти

         Оцветителните агенти в продукта не трябва да са биоакумулиращи.
         Даден оцветителен агент не се счита за биоакумулиращ при BCF < 100 или logKow < 3,0. Ако са налични стойностите както на BCF, така и на logKow, се използва най-високата измерена стойност на BCF. За оцветителни агенти, одобрени за употреба в хранителни продукти, не е необходимо да се представя документация за потенциала им за биоакумулиране.

            Оценка и проверка: заявителят предоставя подписана декларация за съответствие, придружена от декларации от доставчиците, ако е целесъобразно, заедно с ИЛБ за който и да било добавен оцветителен агент, както и информация за неговите стойности на BCF и/или log Kow, или документация, с която се показва, че оцветителният агент е одобрен за употреба в храни.
         ж)   Ензими

         Използват се само капсулирани ензими (в твърда форма) и ензими в течна форма/във форма на каша.

            Оценка и проверка: заявителят предоставя подписана декларация за съответствие, придружена от декларации от доставчиците, ако е целесъобразно, заедно с ИЛБ за който и да било добавен ензим.

            Критерий 5 — Опаковка

         а)   Системи за връщане на опаковки

         Ако продуктът се доставя в опаковка, която е част от система за връщане, този продукт се освобождава от изискванията, посочени в критерий 5, букви б) и в).

            Оценка и проверка: заявителят предоставя подписана декларация за съответствие, заедно със съответната документация, в която се описва или доказва, че е въведена система за връщане на тази опаковка.
         б)   Съотношение тегло/полезно действие (WUR)

         Съотношението тегло/полезно действие (WUR) на продукта се изчислява само за първичната опаковка и не надвишава следните стойности за референтната доза.

                     Твърдост на водата
                     Тип продукт

                     Мека
                     < 1,5 mmol CaCO3/l
                     (g/kg пране)

                     Средна
                     1,5 — 2,5 mmol CaCO3/l
                     (g/kg пране)

                     Твърда
                     > 2,5 mmol CaCO3/l
                     (g/kg пране)

                     Прахове

                     1,5

                     2,0

                     2,5

                     Течности

                     2,0

                     2,5

                     3,0

               Първична опаковка, произведена от над 80 % рециклирани материали, се освобождава от това изискване.

            Оценка и проверка: заявителят предоставя изчисление на WUR за продукта. Ако продуктът се продава в различни опаковки (т.е. с различни обеми), изчислението трябва да бъде представено за всеки размер на опаковката, за който има заявление за присъждане на екомаркировка на ЕС.
         Стойността на WUR се изчислява, както следва:

            WUR = Σ ((Wi
             + Ui
            )/(Di
             * Ri
            ))
         където:

                     Wi

                     :

                     теглото (g) на първичната опаковка (i);

                     Ui

                     :

                     теглото (g) в първичната опаковка (i) на опаковката, която не е рециклирана след употреба от потребителя. Ui = Wi, освен когато заявителят може да докаже друго с документи;

                     Di

                     :

                     брой референтни дози, съдържащи се в първичната опаковка (i);

                     Ri

                     :

                     индекс за повторно пълнене Ri = 1 (опаковката не е използвана повторно със същата цел) или Ri = 2 (ако заявителят успее да докаже, че компонентът на опаковката може да се използва повторно за същата цел и се продават пълнители)..

               Заявителят предоставя подписана декларация за съответствие, потвърждаваща съдържанието на рециклиран след употребата материал, заедно със съответната документация. Опаковката се смята за рециклирана след употреба, ако използваната за производството ѝ суровина е събрана от производителите на опаковки на етапа на търговското разпространение или на етапа на потреблението.
         в)   Проектиране на опаковките

         Пластмасовите опаковки трябва да бъдат проектирани така, че да се улесни ефективното рециклиране чрез избягване на потенциални замърсители или несъвместими материали, за които е известно, че могат да възпрепятстват разделянето или преработването, или да понижат качеството на рециклирания материал. Етикетът или ръкавният етикет, системата за затваряне и когато е приложимо, защитните покрития, не трябва да включват нито поотделно, нито заедно, материалите и компонентите, изброени в таблица 4. Помпените механизми (включително в спрейове) са освободени от това изискване.

            Таблица 4

            Материали и компоненти, изключени от елементите на опаковката

                     Елемент на опаковката

                     Изключени материали и компоненти (*4)

                     Етикет или ръкавен етикет

                                 —

                                 етикет или ръкавен етикет от PS, в комбинация с бутилка от PET, PP или HDPE

                                 —

                                 етикет или ръкавен етикет от PVC, в комбинация с бутилка от PET, PP или HDPE

                                 —

                                 етикет или ръкавен етикет от PETG, в комбинация с бутилка от PET

                                 —

                                 друг пластмасов материал за ръкавни етикети/етикети с плътност > 1 g/cm3, използвани с бутилка от PET

                                 —

                                 друг пластмасов материал за ръкавни етикети/етикети с плътност < 1 g/cm3, използвани с бутилка от PP или HDPE

                                 —

                                 етикети или ръкавни етикети, които са метализирани или са заварени към тялото на опаковката (вградено етикетиране)

                     Система за затваряне

                                 —

                                 система за затваряне от PS в комбинация с бутилка от PET, HDPE или PP

                                 —

                                 система за затваряне от PVC в комбинация с бутилка от PET, PP или HDPE

                                 —

                                 система за затваряне от PETG или материал за система за затваряне с плътност > 1 g/cm3 в комбинация с бутилка от PET

                                 —

                                 система за затваряне, изработена от метал, стъкло, EVA, които не са лесно отделими от бутилката

                                 —

                                 система за затваряне, изработена от силикон. Освободени са силиконовите системи за затваряне с плътност < 1 g/cm3 в комбинация с бутилка от PET и силиконовите системи за затваряне с плътност > 1g/cm3 в комбинация с бутилка от PEHD или PP

                                 —

                                 Метално фолио или пломби, които остават закрепени към бутилката или системата за затваряне, след като продуктът е бил отворен

                     Защитни покрития

                     Полиамид, функционални полиолефини, метализирани и противосветлинни защитни покрития

            Оценка и проверка: заявителят предоставя подписана декларация за съответствие, посочваща състава на материала на опаковката, включително контейнера, етикета или ръкавния етикет, лепилата, системата за затваряне и защитното покритие, според случая, заедно със снимки или технически чертежи на първичната опаковка.

            Критерий 6 — Годност за употреба

         Продуктът трябва да има удовлетворително миещо действие при минимална температура и препоръчваната от производителя доза за твърдост на водата в съответствие с „Рамка за изпитване на ефективността на промишлените и институционалните перилни детергенти“, на разположение на уебсайта за екомаркировката на ЕС (6).

            Оценка и проверка: заявителят предоставя документация, която доказва, че продуктът е бил подложен на изпитване при условията, определени в рамката, и че резултатите са показали, че при продукта е постигнато поне минималното необходимо миещо действие. Заявителят предоставя документация, която доказва съответствието с изискванията на лабораториите, включени в съответните хармонизирани стандарти за лабораториите за изпитване и калибриране, ако е целесъобразно.
         Може да се използва еквивалентно изпитване на действието, ако еквивалентността е била оценена и приета от компетентния орган.

            Критерий 7 — Автоматизирана система за дозировка

         За мултикомпонентни системи заявителят прави необходимото, за да осигури, че продуктът се използва с автоматизирана и контролирана система за дозировка.
         За да се осигури правилното дозиране в автоматизираните системи за дозировка, посещенията на клиентите се извършват във всички помещения, където се използва продуктът, най-малко веднъж годишно по време на лицензионния период, като те включват калибриране на дозиращото оборудване. Тези посещения на клиентите могат да се извършват и от трета страна.

            Оценка и проверка: Заявителят предоставя подписана декларация за съответствие, придружена с описание на включеното в посещенията на клиентите, кой отговаря за тях и честотата им.

            Критерий 8 — Информация за потребителите

         Продуктът се придружава от инструкции за правилна употреба, така че действието на продукта да бъде достигнато във възможно най-голяма степен и отпадъците да се сведат до минимум, както и да се намали замърсяването на водите и използването на ресурсите. Тези инструкции трябва да бъдат четливи или да включват графично представяне или картинки и да включват информация за следното:

                     а)

                        Инструкции за дозиране

                     В инструкциите за дозиране се отбелязва каква е дозата в g или ml и/или втора или алтернативна възможност за измерване (напр. чашки, механизъм за спрей) и въздействието на твърдостта на водата при дозирането.
                     Това изискване не се прилага за мултикомпонентни продукти, които ще се дозират с автоматична система за дозиране
                     Предоставят се показания за най-често срещаната твърдост на водата в района, където е предназначено да бъде търгуван продуктът, или когато тази информация може да бъде намерена.

                     б)

                        Информация за изхвърлянето на опаковката

                     Първичната опаковка трябва да съдържа информация за начините за повторна употреба, рециклиране и правилно изхвърляне на опаковките.

                     в)

                        Информация за околната среда

                     Върху първичната опаковка се изписва текст, в който се подчертава значението на това да се използва правилната доза и най-ниската препоръчана температура, за да се сведе до минимум потреблението на енергия и вода и да се намали замърсяването на водата.
                     Ако крайният продукт съдържа пероцетна киселина и водороден пероксид като средство за избелване и е класифициран и етикетиран, върху първичната опаковка се отпечатва текст или в техническия лист на продукта се отбелязва, че за класифицирането и етикетирането основание е наличието на пероцетна киселина и водороден пероксид, които по време на изпирането се разграждат на некласифицирани вещества.

            Оценка и проверка: заявителят предоставя подписана декларация за съответствие заедно с образец на етикета на продукта.

            Критерий 9 — Информация, присъстваща в екомаркировката на ЕС

         Знакът следва да бъде видим и четлив. Регистрационният/лицензионният номер на екомаркировката на ЕС трябва да фигурира върху продукта, да е четлив и да е ясно видим.
         Заявителят може да реши да включи незадължително каре за текст върху етикета, което съдържа следния текст:

                     —

                     ограничено въздействие върху водната околна среда (да не се включва, ако продуктът съдържа пероцетна киселина и водороден пероксид, което е основание за класифицирането и етикетирането на крайния продукт);

                     —

                     намалено количество опасни вещества;

                     —

                     изпитано миещо действие.

            Оценка и проверка: заявителят предоставя подписана декларация за съответствие заедно с мостра от етикета на продукта или образец на графичното оформление върху опаковката, върху която се поставя знакът за екомаркировка на ЕС.

            (1)  Регламент (ЕО) № 765/2008 на Европейския парламент и на Съвета от 9 юли 2008 г. за определяне на изискванията за акредитация и надзор на пазара във връзка с предлагането на пазара на продукти и за отмяна на Регламент (ЕИО) № 339/93 (ОВ L 218, 13.8.2008 г., стр. 30).

            (2)  Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, 30.12.2006 г., стр. 1).

            (*1)  „без ограничения“ означава: независимо от концентрацията, всички вещества, добавени умишлено, както и странични продукти и онечиствания от суровини (аналитичната граница на откриване)

               НП
             не се прилага

            (3)  Регламент (ЕО) № 1272/2008 на Европейския парламент и на Съвета от 16 декември 2008 г. относно класифицирането, етикетирането и опаковането на вещества и смеси, за изменение и за отмяна на директиви 67/548/ЕИО и 1999/45/ЕО и за изменение на Регламент (ЕО) № 1907/2006 (ОВ L 353, 31.12.2008 г., стр. 1).

            (4)  Дадено вещество не се счита за биоакумулиращо, при BCF < 100 или logKow < 3,0. Ако са налични стойностите както на BCF, така и на logKow, се използва най-високата измерена стойност на BCF.

            (*2)  Включително стабилизатори и други помощни вещества в препаратите.

            (*3)  С концентрация под 0,2 % в изходния материал, при условие че общата концентрация в крайния продукт е по-ниска от 0,10 %.

            (5)  На разположение на уебсайта на IFRA: http://www.ifraorg.org.

            (*4)  EVA — Етиленвинилацетат, HDPE — Полиетилен с висока плътност, PET — Полиетилентерефталат, PETG — Полиетилентерефталат, модифициран с гликол PP — Полипропилен, PS — Полистирен, PVC — Поливинилхлорид

            (6)  Налична на адрес: [URL за протокола на сайта на екомаркировката на ЕС ще бъде добавен по-късно — понастоящем всички предложени документи за протокола могат да бъдат намерени в техническия доклад].


title: 2013/570/ЕС: Решение на Европейския парламент от 17 април 2013 година относно освобождаването от отговорност във връзка с изпълнението на бюджета на Европейската агенция по химикалите за финансовата 2011 година

text:
               16.11.2013

               BG

               Официален вестник на Европейския съюз

               L 308/209

      РЕШЕНИЕ НА ЕВРОПЕЙСКИЯ ПАРЛАМЕНТ

   от 17 април 2013 година
   относно освобождаването от отговорност във връзка с изпълнението на бюджета на Европейската агенция по химикалите за финансовата 2011 година
   (2013/570/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция по химикалите за финансовата 2011 година,

               —

               като взе предвид доклада на Сметната палата относно годишните отчети на Европейската агенция по химикалите за финансовата 2011 година, придружен от отговорите на Агенцията (1),

               —

               като взе предвид препоръката на Съвета от 12 февруари 2013 г. (05753/2013 – C7-0041/2013),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 1907/2006 на Европейския парламент и на Съвета (4) за създаване на Европейска агенция по химикали, и по-специално член 97 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на Комисията по бюджетен контрол и становището на Комисията по околна среда, обществено здраве и безопасност на храните (A7–0097/2013),

               1.

               Освобождава от отговорност изпълнителния директор на Европейската агенция по химикалите във връзка с изпълнението на бюджета на Агенцията за финансовата 2011 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската агенция по химикалите, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 388, 15.12.2012 г., стр. 73.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 396, 30.12.2006 г., стр. 1.

      (5)  ОВ L 357, 31.12.2002 г., стр. 72.

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ

      от 17 април 2013 година
      съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската агенция по химикалите за финансовата 2011 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейската агенция по химикалите за финансовата 2011 година,

                  —

                  като взе предвид доклада на Сметната палата относно годишните отчети на Европейската агенция по химикалите за финансовата 2011 година, придружен от отговорите на Агенцията (1),

                  —

                  като взе предвид препоръката на Съвета от 12 февруари 2013 г. (05753/2013 – C7-0041/2013),

                  —

                  като взе предвид член 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

                  —

                  като взе предвид Регламент (ЕО) № 1907/2006 на Европейския парламент и на Съвета (4) за създаване на Европейска агенция по химикали, и по-специално член 97 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

                  —

                  като взе предвид член 77 и приложение VI към своя правилник,

                  —

                  като взе предвид доклада на Комисията по бюджетен контрол и становището на Комисията по околна среда, обществено здраве и безопасност на храните (A7–0097/2013),

                  A.

                  като има предвид декларацията на Сметната палата, че е получила достатъчна увереност, че годишните отчети на Европейската агенция по химикалите („Агенцията“) за финансовата 2011 година са надеждни и че свързаните с тях операции са законосъобразни и редовни;

                  Б.

                  като има предвид, че на 10 май 2012 г. Парламентът освободи изпълнителния директор на Агенцията от отговорност във връзка с изпълнението на бюджета на Агенцията за финансовата 2010 година (6) и в резолюцията, придружаваща решението за освобождаване от отговорност, Парламентът, наред с другото:

                              —

                              подчерта, че, тъй като Агенцията работи с недиференцирани бюджетни кредити по всички свои дялове, е нереалистично да очакваме, че за всички операции, които са вписани в бюджета за една календарна година, могат едновременно да се поемат задължения и да се извършат плащания в рамките на същата бюджетна година, особено що се отнася до оперативните разходи във връзка с проектите (например разработване на информационни системи),

                              —

                              призова Агенцията да подобри планирането на своите дейности и проекти в областта на човешките ресурси при определянето на годишната си работна програма,

                              —

                              приветства създаването от страна на Агенцията на отделен отдел за регистриране и заявления, както и на работна група за извънредни ситуации,

                              —

                              призова Агенцията да спазва строга методология за отчитане „отгоре-надолу“/„отдолу-нагоре“ и ясни ръководни принципи, за да определи съответните показатели и инструменти, които ще използва;

                  В.

                  като има предвид, че според доклада на Сметната палата общият бюджет на Агенцията за финансовата 2011 година е 93 200 000 EUR в сравнение със 75 500 000 EUR през 2010 г., което представлява увеличение с 23,44 %;

                  Г.

                  като има предвид, че през финансовата 2011 година Агенцията функционира като самофинансираща се агенция и не е получила субсидии от Комисията, които подлежат на възстановяване,

         Бюджетно и финансово управление

                  1.

                  Установява въз основа на годишния отчет за дейността на Агенцията за 2011 г., че в съответствие с Регламент (ЕО) № 1907/2006 Агенцията е финансирана от таксите, които промишлеността заплаща за регистрирането на химически вещества, и евентуално от субсидия от Съюза съгласно посоченото в член 185 от Финансовия регламент.

                  2.

                  Отбелязва, че през 2011 г. Агенцията е била ефективно изцяло финансирана чрез приходи от такси и не е получавала субсидии от Съюза; при все това отбелязва, че Агенцията е била подкрепена от Съюза със сума в размер само на 500 000 EUR от Комисията (Генерална дирекция „Околна среда“) като договорна компенсация за осъществяването на някои подготвителни дейности за предстоящия Регламент (ЕС) № 528/2012 на Европейския парламент и на Съвета (7) относно биоцидите.

                  3.

                  Отбелязва, че бюджетните кредити за плащания от първоначалния бюджет за 2011 г., както са били приключени от управителния съвет през декември 2010 г., възлизат на 99 800 000 EUR.

                  4.

                  Отбелязва въз основа на годишния отчет за дейността, че през 2010 г. Агенцията е получила изравнителна субсидия в размер на 36 000 000 EUR, регистрирана като пасив за предварително финансиране от Комисията; освен това отбелязва, че сумата е била изцяло възстановена на Комисията през 2011 г., тъй като предвиденото високо равнище на собствените приходи от такси на Агенцията през 2011 г. е било достигнато.

                  5.

                  Признава, че през 2011 г. управителният съвет е приел два коригиращи бюджета, както следва:

                              —

                              първият коригиращ бюджет увеличи приходите с излишъка от 2010 г. с 280 565 807,25 EUR; отбелязва, че той също така вписа сумата от 500 000 EUR за целеви приходи за договора за услуги, сключен между Агенцията и ГД „Околна среда“ за подготвителната работа за Регламент (ЕС) № 528/2012,

                              —

                              вторият коригиращ бюджет намали бюджетните разходи със 7 142 500 EUR (7 %).

                  6.

                  Отбелязва въз основа на годишния отчет за дейността, че процентът на изпълнение на бюджета за 2011 г. е 96 %.

         Поети задължения и плащания

                  7.

                  Установява въз основа на годишния отчет за дейността, че общата сума на пренесени бюджетни кредити за поети задължения и плащания е 14 421 314,76 EUR, което представлява 16,2 % от установените поети задължения; призовава Агенцията да информира органа по освобождаване от отговорност за взетите мерки за преодоляване на тази слабост, тъй като равнището на пренесени бюджетни кредити е прекомерно и противоречи на бюджетния принцип за ежегодност.

                  8.

                  Отбелязва въз основа на годишния отчет за дейността, че приетият бюджет за дял I през 2011 г. (54 508 000 EUR) е увеличен чрез трансфери от дял III с 4,25 % (2 316 781,90 EUR), от които 2 005 138,33 EUR са свързани с разходи за персонала; освен това отбелязва, че в резултат на това процентът на изпълнение за дял I достигна 99,16 %.

                  9.

                  Отбелязва, че обща сума в размер на 1 758 060,98 EUR беше отменена от общата сума в размер на 12 254 740,59 EUR от бюджетни кредити за поети задължения и плащания, които бяха пренесени от бюджета за 2010 г.

                  10.

                  Приветства усилията на Агенцията за подобряване на планирането и мониторинга на ресурсите и факта, че е въвела валидни за цялата Агенция насоки за насърчаване на принципа на ежегодност; отбелязва по-конкретно, че Агенцията е успяла да намали процента на преносите от 29 % през 2009 г. до 17 % през 2010 г. и до 16,2 % през 2011 г.

         Системи за наблюдение и контрол

                  11.

                  Отбелязва въз основа на доклада на Сметната палата, че резултатите от последната физическа инвентаризация, извършена през 2011 г., разкриват няколко недостатъка, преди всичко по отношение на малкия дял активи, свързани с информационните и комуникационните технологии (ИКТ), които са проверени от гледна точка на тяхната стойност; освен това отбелязва, че не съществува официална политика за инвентаризация за дълготрайните активи; призовава Агенцията да информира органа по освобождаване от отговорност за взетите мерки за прилагане на официална политика за инвентаризация за дълготрайните активи.

                  12.

                  Отбелязва, че Агенцията е отчела средствата, свързани с вече използващи се проекти в областта на ИКТ, като разходи, вместо да ги признае като дълготрайни активи; освен това отбелязва, че се очаква политиката да придобие официален характер и да бъде официално одобрена през първото тримесечие на 2013 г.; призовава Агенцията да информира органа по освобождаване от отговорност за състоянието на тази политика.

         Процедури за набиране на персонал

                  13.

                  Отбелязва, че Сметната палата е установила недостатъци при процедурите за набиране на персонал; следователно призовава Агенцията да информира органа по освобождаване от отговорност за действията, които е предприела за отстраняване на тази слабост; счита, че някои от разпоредбите на Правилника за длъжностните лица могат да представляват значителна административна тежест; следователно насърчава Комисията да осигури известна степен на опростяване по отношение на агенциите съгласно член 110 от Правилника за длъжностните лица.

                  14.

                  Отбелязва въз основа на годишния отчет за дейността, че Агенцията е продължила да привлича висококвалифициран персонал, като през 2011 г. са били наети 88 нови длъжностни лица, което е довело до заемането на 98 % от длъжностите в щатното разписание на Агенцията.

                  15.

                  Потвърждава, че към 31 декември 2011 г. общият брой на длъжностите, заемани от срочно наети служители, е бил 441 от 456 налични длъжности и че до края на 2011 г. 101 договорно наети служители и командировани национални експерти са били наети; отбелязва, че общият брой на длъжностите, заемани от договорно наети лица, е бил 62, а общият брой на друг персонал е бил 46 (командировани национални експерти, срочно наети служители, стажанти).

                  16.

                  Следи отблизо подобрените процедури по набиране и подбор, въведени миналата година; счита пълното прилагане на правилата и процедурите за необходимост, за да се гарантира най-добрата репутация на Агенцията.

         Конфликт на интереси

                  17.

                  Приветства факта, че Сметната палата извърши одит на политиките и процедурите за управление на ситуациите на конфликт на интереси за четири агенции на ЕС, в т.ч. Агенцията, и представи резултатите от одита в Специален доклад № 15/2012 на Сметната палата.

                  18.

                  Изразява съжаление за това, че при приключване на своята работа на място (октомври 2011 г.) Сметната палата е констатирала, че Агенцията не е управлявала адекватно ситуациите, включващи конфликти на интереси; освен това отбелязва, че политиките на Агенцията за управление на конфликтите на интереси са непълни, декларациите за интереси нито са проверени, нито са публикувани, а са запечатани и липсва обучение относно конфликтите на интереси.

                  19.

                  Приветства факта, че след одита на Сметната палата Агенцията е предприела редица мерки, и в частност:

                              —

                              политика на Агенцията за управление на потенциалните конфликти на интереси, приета през септември 2011 г.,

                              —

                              нов, по-подробен модел за декларациите за интереси,

                              —

                              нови насоки за попълване на декларациите за интереси, приети през ноември 2011 г.,

                              —

                              публикуване на декларациите за интереси на ръководителите на Агенцията на нейния уебсайт от януари 2012 г. насам,

                              —

                              консултативен комитет по конфликтите на интереси, създаден през юни 2012 г., с учредително заседание през август 2012 г.,

                              —

                              кодекс за поведение за членовете на управителния съвет, приет през март 2012 г.,

                              —

                              временни критерии за допустимост за органите на Агенцията, приети през септември 2012 г.,

                              —

                              правила за прилагане за предотвратяването на конфликтите на интереси и за обработването на информация относно потенциалните конфликти на интереси на персонал на Агенцията, приети съответно през юни 2012 г. и октомври 2012 г.,

                              —

                              насоки за ръководители относно предотвратяването на конфликтите на интереси, включително конкретни критерии за оценка, приети през ноември 2012 г.,

                              —

                              преработени насоки относно подаръците и жестовете на гостоприемство за персонала, приети през декември 2012 г.;

                        настоятелно призовава Агенцията да продължи да предприема действия във връзка с препоръките на Сметната палата с цел избягване на всякакви конфликти на интереси в нейните различни управителни и оперативни структури и да докладва на органа по освобождаване от отговорност относно прилагането на горепосочените политики и процедури, както и относно всякакви допълнителни промени, свързани с управлението на конфликти на интереси.

                  20.

                  Призовава Агенцията да включи в своите годишни отчети за дейността специален раздел с описание на предприетите мерки за предотвратяване и управление на конфликтите на интереси, който включва, наред с другото:

                              —

                              броя на проверените случаи на конфликти на интереси,

                              —

                              броя на случаите на „въртяща се врата“,

                              —

                              мерките, предприети във всяка категория случаи,

                              —

                              броя на започнатите процедури за злоупотреба с доверие и резултатите от тях,

                              —

                              приложените санкции.

                  21.

                  Посочва, че декларациите за интереси на всички членове на управителния съвет са публикувани на уебсайта на Агенцията, но не всички автобиографии на членовете на управителния съвет са на разположение; призовава Агенцията да информира във възможно най-кратък срок органа по освобождаване от отговорност за напредъка, постигнат по този въпрос;

                  22.

                  По отношение на други забележки, придружаващи решението за освобождаване от отговорност, които имат хоризонтален характер, препраща към своята резолюция от 17 април 2013 г. (8) относно резултатите от дейността, финансовото управление и контрола на агенциите.

         (1)  ОВ C 388, 15.12.2012 г., стр. 73.

         (2)  ОВ L 248, 16.9.2002 г., стр. 1.

         (3)  ОВ L 298, 26.10.2012 г., стр. 1.

         (4)  ОВ L 396, 30.12.2006 г., стр. 1.

         (5)  ОВ L 357, 31.12.2002 г., стр. 72.

         (6)  ОВ L 286, 17.10.2012 г., стр. 192.

         (7)  ОВ L 167, 27.6.2012 г., стр. 1.

         (8)  Приети текстове, P7_TA(2013)0134 (вж. страница 374 от настоящия брой на Официален вестник).